वोटिंग के दौरान रोक के बावजूद यहां घूमते मिले; कांग्रेस MLA ने घेरा, जमानत पर छोड़ा गया
Punjab (Jalandhar) Lok Sabha Election Voting 2023 - Follow Jalandhar Election News, Reports And Headlines On Dainik Bhaskar.जालंधर में अमृतसर के बाबा बकाला से आम आदमी पार्टी (AAP) विधायक दलवीर सिंह टोंग को गिरफ्तार कर लिया गया है। जालंधर में आज लोकसभा उपचुनाव के लिए वोटिंग हो रही है। इसी दौरान विधायक टोंग शाहकोट इलाके में घूम रहे थे।
जालंधर में अमृतसर के बाबा बकाला से आम आदमी पार्टी (AAP) विधायक दलवीर सिंह टोंग को गिरफ्तार कर लिया गया है। जालंधर में आज लोकसभा उपचुनाव के लिए वोटिंग हो रही है। इसी दौरान विधायक टोंग शाहकोट इलाके में घूम रहे थे।
चुनाव आयोग के नियमों के मुताबिक मतदान खत्म होने के 40 घंटे पहले तक कोई भी बाहरी व्यक्ति लोकसभा क्षेत्र में नहीं घूम सकता। इसके बावजूद वह शाहकोट में घूम रहे थे। तभी शाहकोट से कांग्रेस विधायक हरदेव सिंह लाडी ने उन्हें घेर लिया।
लाडी ने मौके पर पुलिस बुला ली। लाडी ने आरोप लगाया कि विधायक टोंग समर्थकों के साथ यहां आकर वोटरों को प्रभावित कर रहे हैं। पुलिस मौके पर पहुंची और AAP विधायक टोंग को हिरासत में ले लिया। जिसके बाद उन्हें थाने ले गए।
कांग्रेस विधायक हरदेव सिंह लाडी ने पुलिस के पास इसकी शिकायत दर्ज करवा दी। उन्होंने चुनाव आयोग को भी इस बारे में शिकायत भेज दी। जिसके बाद AAP विधायक पर केस दर्ज कर उन्हें गिरफ्तार कर लिया गया। हालांकि बाद में पुलिस ने उन्हें जमानत पर छोड़ दिया गया।
पुलिस कर रही अनाउंसमेंट
विधायक टोंग के अलावा भी कई बाहरी आप वर्कर यहां बूथों पर बैठे मिले हैं। इसकी शिकायतें मिलने के बाद पुलिस ने पूरे जालंधर में अनाउंसमेंट करनी शुरू कर दी है कि वे सब यह क्षेत्र छोड़ें, अन्यथा उनके खिलाफ कानूनी कार्रवाई की जाएगी।
जालंधर लोकसभा उपचुनाव से जुड़ी ये खबरें भी पढ़ें...
जालंधर में 5 बजे तक 50% वोटिंग:सबसे ज्यादा करतारपुर में, सेंट्रल-कैंट में सबसे कम, बाहरी जिलों के AAP विधायकों की गिरफ्तारी की मांग 
जालंधर लोकसभा उपचुनाव के लिए वोटिंग जारी है। दोपहर 5 बजे तक 50% ही वोटिंग हुई है। 6 बजे वोटिंग बंद हो जाएगी। सबसे ज्यादा 44.2% वोटिंग करतारपुर में हुई है। इसके बाद जालंधर वेस्ट में 43.8% वोटिंग हुई है। फिल्लौर में 43% आदमपुर में 41.4%, नकोदर में 42.%, शाहकोट में 42.9% और जालंधर नॉर्थ में 42% वोटिंग हुई है (पूरी खबर पढ़ें)
जालंधर उपचुनाव में पोलिंग एजेंटों को लेकर बवाल:कांग्रेस और BJP बोली- AAP ने बाहरी लोगों को यहां बिठाया; मंत्री बैंस बोले- इनके बूथ खाली
जालंधर कैंट से कांग्रेस MLA प्रगट सिंह ने बूथ पर बैठे बलजीत चंद शर्मा की फोटो शेयर की है। उन्होंने दावा किया कि बलजीत को आदमपुर के बूथ नंबर 85 में पोलिंग एजेंट बनाया गया है, जबकि बलजीत डेरा बस्सी से आम आदमी पार्टी का ब्लॉक प्रधान है (पूरी खबर पढ़ें)
जालंधर लोकसभा उपचुनाव की PHOTOS: वोटरों में उत्साह; बुजुर्गों व पहली बार वोट डालने वालों को सर्टिफिकेट; ढोल के साथ स्वागत
जालंधर लोकसभा उपचुनाव के लिए सुबह 8 बजे से मतदान जारी है। वोटिंग के लिए वोटरों में उत्साह देखने को मिल रहा है। ढोल के साथ वोटरों का स्वागत किया जा रहा है। पोलिंग स्टेशन पर बुजुर्गों व पहली बार वोट डालने वालों को सर्टिफिकेट दिए जा रहे हैं। इसके साथ स्कूलों के स्टूडेंट्स वालंटियर बन लोगों की मतदान करने में मदद कर रहे हैं (पढ़ें पूरी खबर)